Լասե Շյոնե

**Լասե Շյոնե** (, ), դանիացի պրոֆեսիոնալ ֆուտբոլիստ։ Ներկայումս հանդես է գալիս Ջենոայի և Դանիայի ազգային հավաքականի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Դե Գրաֆսխապ
Շյոնեն Հերենվենի ակադեմիայի սան է։ 2006 թվականին նա միացավ Դե Գրաֆսխապին։ Իր պրոֆեսիոնալ դեբյուտը նշեց 2006 թվականի օգոստոսի 11-ին՝ Գո Ըհեդ Իգլսի դեմ խաղում։ Իր առաջին գոլը առաջնությունում խփեց հոկտեմբերի 13-ին՝ Դորդրեխտի դեմ խաղում։ 2006-07 մրցաշրջանում Դե Գրաֆսխապը Շյոնեի հետ հաղթեց Նիդերլանդների երկրորդ դիվիզիոնը՝ տեղափոխվելով Էրեդիվիզի։ 2007 թվականի օգոստոսի 26-ին դանիացին 2 գոլային փոխանցում տվեց Գրոնինգենի դեմ խաղում՝ 2-0 հաշվով հաղթանակ պարգևելով իր թիմին։ Հոկտեմբերի 19-ին նա գոլի և գոլային փոխանցման հեղինակ դարձավ Սպարտա Ռոտերդամի դեմ խաղում։ Դե Գրաֆսխապի կազմում Շյոնեն անցկացրեց 74 հանդիպում՝ դառնալով 16 գոլի հեղինակ և 2007-08 մրցաշրջանում ճանաչվելով ակումբի տարվա լավագույն ֆուտբոլիստ։

### ՆԵԿ
2008 թվականի ամռանը Շյոնեն տեղափոխվեց ՆԵԿ։ Իր դեբյուտը ակումբի կազմում նշեց օգոստոսի 30-ին՝ Դե Գրաֆսխապի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 18-ին՝ ՈՒԵՖԱ Գավաթի Դինամո Բուխարեստի դեմ խաղում։ Իր առաջին գոլը ՆԵԿ-ի կազմում խփեց սեպտեմբերի 25-ին՝ դուբլ ձևակերպելով Նիդերլանդների գավաթի Բի Քուիք 1887-ի դեմ խաղում։ Նոյեմբերի 30-ին՝ Վոլենդամի դեմ խաղում Շյոնեն դարձավ 2 գոլի և գոլային փոխանցման հեղինակ՝ օգնելով իր թիմին հաղթել 6-1 հաշվով։ 2009 թվականի ապրիլի 25-ին նա դուբլ ձևակերպեց ՆԱԿ Բրեդայի դեմ խաղում։ Իր առաջին մրցաշրջանում Շյոնեն անցկացրեց 45 հանդիպում բոլոր մրցաշարերում՝ դառնալով 11 գոլի ու 6 գոլային փոխանցման հեղինակ և ճանաչվելով ՆԵԿ-ի տարվա լավագույն ֆուտբոլիստ։

2010 թվականի օգոստոսի 15-ին Շյոնեն գոլի և գոլային փոխանցման հեղինակ դարձավ Վիլեմ II-ի դեմ խաղում։ Օգոստոսի 28-ին նա գոլ խփեց Հերենվենի դեմ խաղում, իսկ հանդիպումն ավարտվեց 2-2 հաշվով։ Սեպտեմբերի 26-ին Շյոնեն գոլի և գոլային փոխանցման հեղինակ դարձավ Ֆեյենորդի դեմ խաղում։ 2011 թվականի ապրիլի 17-ին նա գոլ խփեց Այաքսի դեմ խաղում, սակայն ՆԵԿ-ը պարտվեց 2-1 հաշվով։ 2012 թվականի հունվարի 29-ին դանիացին դուբլ ձևակերպեց ԱԴՕ Դեն Հաագի դեմ խաղում՝ 2-0 հաշվով հաղթանակ պարգևելով իր թիմին։ Մայիսի 6-ին՝ Հերակլեսի դեմ խաղում նա դարձավ գոլի և գոլային փոխանցման հեղինակ, իսկ հանդիպումն ավարտվեց 2-1 հաշվով։ ՆԵԿ-ի կազմում Շյոնեն անցկացրեց 125 հանդիպում բոլոր մրցաշարերում՝ դառնալով 33 գոլի և 23 գոլային փոխանցման հեղինակ։
[ձախից|մինի|247x247փքս|Շյոնեն [Այաքս (ֆուտբոլային ակումբ, Ամստերդամ)|Այաքսի կազմում 2015 թվականին]]

### Այաքս
2012 թվականի ապրիլի 18-ին Շյոնեն 3 տարվա պայմանագիր կնքեց Այաքսի հետ։ Իր դեբյուտը նշեց օգոստոսի 5-ին՝ փոխարինման մտնելով Նիդերլանդների սուպերգավաթի ՊՍՎ Էյնդհովենի դեմ խաղում։ Օգոստոսի 19-ին նա 2 գոլային փոխանցում տվեց ՆԵԿ-ի դեմ խաղում։ Իր առաջին գոլը Այաքսի կազմում խփեց սեպտեմբերի 15-ին՝ Վալվեյկի դեմ խաղում։ Առաջին հանդիպումը Չեմպիոնների Լիգայում Շյոնեն անցկացրեց սեպտեմբերի 18-ին՝ Բորուսիա Դորտմունդի դեմ խաղում։ Հոկտեմբերի 20-ին նա գոլի և 2 գոլային փոխանցման հեղինակ դարձավ Հերակլեսի դեմ խաղում, իսկ հանդիպումն ավարտվեց 3-3 հաշվով։ Իր առաջին մրցաշրջանում Շյոնեն անցկացրեց 32 հանդիպում առաջնությունում՝ դառնալով 6 գոլի և 10 գոլային փոխանցման հեղինակ։

2013 թվականի սեպտեմբերի 25-ին Շյոնեն դուբլի հեղինակ դարձավ Նիդերլանդների գավաթի Վոլենդամի դեմ խաղում՝ 4-2 հաշվով հաղթանակ պարգևելով Այաքսին։ 2014 թվականի փետրվարի 16-ին նա հետ-տրիկ ձևակերպեց Հերենվենի դեմ խաղում, իսկ հանդիպումն ավարտվեց 3-0 հաշվով։ Մարտի 30-ին դանիացին գոլի և գոլային փոխանցման հեղինակ դարձավ Տվենտեի դեմ խաղում։ 2013-14 մրցաշրջանում Շյոնեն դարձավ 14 գոլի և 10 գոլային փոխանցման հեղինակ անցակցրած 42 խաղերում՝ ճանաչվելով Այաքսի տարվա լավագույն ֆուտբոլիստ։

2014 թվականի օգոստոսի 10-ին Շյոնեն 2 գոլի և գոլային փոխանցման հեղինակ դարձավ Վիտեսի դեմ խաղում օգնելով Այաքսին հաղթել 4-1 հաշվով։ Նոյեմբերի 1-ին նա դուբլ ձևակերպեց Դորդրեխտի դեմ խաղում։ Դեկտեմբերի 10-ին դանիացին դուբլի հեղինակ դարձավ ԱՊՕԷԼ-ի դեմ Չեմպիոնների Լիգայի խաղում։ 2015 թվականի մարտի 2-ին նա երկարաձգեց իր պայմանագիրը մինչև 2017 թվականը։ 2016 թվականի մարտի 6-ին Շյոնեն գոլի և գոլային փոխանցման հեղինակ Վիլեմ II-ի դեմ խաղում՝ օգնելով իր թիմին հաղթել 4-0 հաշվով։ Առաջին անգամ Այաքսի ավագի թևկապով խաղադաշտ դուրս եկավ սեպտեմբերի 21-ին՝ Նիդերլանդների գավաթի Վիլեմ II-ի դեմ խաղում։ Նոյեմբերի 20-ին Շյոնեն գոլի և գոլային փոխանցման հեղինակ դարձավ ՆԵԿ-ի դեմ խաղում։

2017 թվականի փետրվարի 22-ին Շյոնեն երկարաձգեց իր պայմանագիրը Այաքսի հետ մինչև 2019 թվականը։ Նոյեմբերի 18-ին նա գոլի և 2 գոլային փոխանցման հեղինակ դարձավ ՆԱԿ Բրեդայի դեմ խաղում, իսկ հանդիպումն ավարտվեց 8-0 հաշվով։ Դեկտեմբերի 2-ին դանիացին դուբլ ձևակերպեց Տվենտեի դեմ խաղում։ 2018 թվականի մարտի 18-ին՝ Սպարտա Ռոտերդամի դեմ խաղում Շյոնեն դարձավ գոլի և գոլային փոխանցման հեղինակ՝ օգնելով Այաքսին հաղթել 5-2 հաշվով։ 2017-18 մրցաշրջանում Շյոնեն անցկացրեց 36 հանդիպում՝ դառնալով 11 գոլի ու 4 գոլային փոխանցման հեղինակ և ընդգրկվելով Էրեդիվիզիի խորհրդանշական հավաքականում։

2019 թվականի մարտի 5-ին Շյոնեն գոլի հեղինակ դարձավ Չեմպիոնների Լիգայի 1/8 եզրափակչի Ռեալ Մադրիդի դեմ խաղում՝ օգնելով իր թիմին հաղթել 4-1 հաշվով։ Մայիսի 5-ին նա թիմի մեկնարկային կազմում խաղադաշտ դուրս եկավ Նիդերլանդների գավաթի եզրափակչի Վիլեմ II-ի դեմ խաղում, իսկ Այաքսը հաղթեց 4-0 հաշվով և նվաճեց գավաթը։ 2018-19 մրցաշրջանում Շյոնեն անցկացրեց 51 հանդիպում բոլոր մրցաշարերում՝ դառնալով 7 գոլի ու 8 գոլային փոխանցման հեղինակ և ընդգրկվելով Էրեդիվիզիի խորհրդանշական հավաքականում։ Այաքսը հաղթեց նաև Նիդերլանդների առաջնությունը և հասավ ՈՒԵՖԱ Չեմպիոնների Լիգայի կիսաեզրափակիչ, որտեղ սակայն հոլանդական ակումբը տնային խաղում բաց թողած գնդակների պատճառով պարտվեց Տոտենհեմին։ Այաքսի կազմում Շյոնեն անցկացրեց 287 հանդիպում՝ դառնալով 64 գոլի և 52 գոլային փոխանցման հեղինակ։

### Ջենոա
2019 թվականի օգոստոսի 9-ին ազատ գործակալի կարգավիճակով միացավ Ջենոային՝ ակումբի հետ կնքելով 2 տարվա պայմանագիր։ Իր դեբյուտը նշեց օգոստոսի 16-ին՝ թիմի մեկնարկային կազմում խաղադաշտ դուրս գալով Իտալիայի գավաթի Իմոլեզեի դեմ խաղում և այս խաղում դառնալով գոլի հեղինակ։ Առաջին հանդիպումը Սերիա A-ում անցկացրեց օգոստոսի 25-ին՝ Ռոմայի դեմ խաղում։ Իտալիայի առաջնությունում իր առաջին գոլը խփեց հոկտեմբերի 5-ին՝ Միլանի դեմ խաղում։

## Միջազգային կարիերա
[մինի|Շյոնեն [Դանիայի ֆուտբոլի ազգային հավաքական|Դանիայի հավաքականի կազմում 2012 թվականին]]
Շյոնեն ներկայացրել է Դանիան տարբեր տարիքային երիտասարդական հավաքականներում։ Իր դեբյուտը Դանիայի ազգային հավաքականում նշեց 2009 թվականի օգոստոսի 12-ին՝ փոխարինելով Նիկլաս Բենդտներին Չիլիի դեմ ընկերական խաղում և գոլի հեղինակ դառնալով 2 րոպե անց։ Առաջին հանդիպումը ազգային հավաքականի մեկնարկային կազմում անցկացրեց 2011 թվականի մարտի 29-ին՝ Սլովակիայի դեմ խաղում։ Հունիսի 4-ին նա գոլի հեղինակ դարձավ Իսլանդիայի դեմ խաղում՝ օգնելով Դանիային հաղթել 2-0 հաշվով։

2012 թվականին Շյոնեն մասնակցեց Եվրոպայի առաջնությանը՝ անցկացնելով 2 հանդիպում, իսկ Դանիան դուրս մնաց խմբային փուլից։ 2014 թվականի մայիսի 22-ին նա գոլի հեղինակ դարձավ Հունգարիայի դեմ խաղում, իսկ հանդիպումն ավարտվեց 2-2 հաշվով։ 2018 թվականի մայիսին Շյոնեն ընդգրկվեց աշխարհի առաջնության համար վերջնական կազմում։ Առաջնությունում նա անցկացրեց 3 հանդիպում, իսկ Դանիան դուրս մնաց 1/8 եզրափակչում՝ հետխաղյա 11-մետրանոցների հարվածաշարում պարտվելով Խորվաթիային։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 10-ի դրությամբ*

### Միջազգային վիճակագրություն
*2019 թվականի հոկտեմբերի 10-ի դրությամբ*

### Միջազգային գոլեր

## Նվաճումներ
### Ակումբային
**Դե Գրաֆսխապ**

*Նիդերլանդների երկրորդ դիվիզիոն. 2006–07

**Այաքս**

*Նիդերլանդների առաջնություն. 2012–13, 2013–14, 2018–19
*Նիդերլանդների գավաթ. 2018–19
*Նիդերլանդների սուպերգավաթ. 2013, 2019
*ՈՒԵՖԱ Եվրոպայի Լիգա. երկրորդ տեղ. 2016–17

### Անհատական
* Դե Գրաֆսխապի տարվա լավագույն ֆուտբոլիստ. 2007–08
* ՆԵԿ-ի տարվա լավագույն ֆուտբոլիստ. 2008–09
* Այաքսի տարվա լավագույն ֆուտբոլիստ. 2014
*Էրեդիվիզիի խորհրդանշական հավաքական. 2013–14, 2017–18, 2018–19

## Ծանոթագրություններ

## Արտաքին հղումներ
* Շյոնեի պաշտոնական Ֆեյսբուքի էջը
* Շյոնեի պաշտոնական Ինստագրամի էջը
* Շյոնեն transfermarkt-ում
* Շյոնեն soccerbase.com-ում
* Շյոնեն WhoScored.com կայքում
* Շյոնեն Այաքսի պաշտոնական կայքում
* Շյոնեն Ջենոայի պաշտոնական կայքում
* Շյոնեն ՈՒԵՖԱ-ի պաշտոնական կայքում
* Շյոնեն ՖԻՖԱ-ի պաշտոնական կայքում 
* Շյոնեն Դանիայի ֆուտբոլի ասոցիացիայի կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Այաքսի ֆուտբոլիստներ
Կատեգորիա:Դանիայի հավաքականի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Դե Գրաֆսխապի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:ՆԵԿ-ի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ